钦定古今图书集成/明伦汇编/氏族典/第134卷 > 《廖用贤尚友录》 > 秦玑
## 钦定古今图书集成/明伦汇编/氏族典/第134卷 > 《廖用贤尚友录》 > 秦玑

按《蒙阴县志》：“玑，崇祯癸酉举人，尚书士文第二子。壬
午守城，死于难。”

《后汉书秦彭传》：“彭，扶风茂陵人。自汉兴之后，世位相
承，六世祖袭，与群从同时为二千石者五人，故三辅
号曰万石秦氏。”

《魏略》：曹真本姓秦，养曹氏。或云其父伯南，夙与太祖
善。兴平末，袁术部党与太祖攻劫太祖出，为寇所追，
走入秦氏，伯南开门受之。寇问太祖所在，答云：“我是
也。”遂害之。由此太祖思其功，故变其姓。

《唐书》《敬播传》：秦景通与弟𬀩俱有名，皆精《汉书》，号大
秦君、小秦君。当时治《汉书》，非其授者，以为无法云。
《明道杂志》：“秦学士观为贾御史弹，不当授馆职。余戏
秦曰：‘千馀年前贾生过秦，今复尔也’。闻者以为佳谑，
而秦不欢。”

《宋史·洪皓传》：“金人来取赵彬等三十人家属，诏归之。
皓曰：昔韩起谒环于郑，郑，小国也，能引义不与。金既
限淮，官属皆吴人，宜留不遣，盖虑知其虚实也。彼方
困于蒙兀，姑示强以尝中国，若遽从之，谓秦无人，益
轻我矣。”桧变色曰：“公无谓秦无人。